Prvosienka jarná
Materiál: výkres A5, ceruzka, vodové farby. tenké guľaté štetce, fotografia prvosienok v pohári s vodou.
Postup:
1. Pri práci sa môžeš pozerať na môj obrázok, alebo si nájdi v prírode prvosienku. Je dobré, aby si sa bližšie prizrel/la na kvietok, lebo má svoje zvláštnosti. 
Tu som na internete našla text aj obrázok:
 Lat.: Prvosienka jarná - Primula veris L.
Lat.: Prvosienka vyššia - Primula elatior L.
Ľudové názvy: prvosienka, primulka, prvosna skorá, prvnička, kaška, kašička, kropáč, Petrov kľúč, biela bukvica, kozí drist, mŕtvičná alebo šľaková zelina
Opis
Trváce byliny z čeľade prvosienkovitých (Primulaceae) s krátkym valcovitým, husto rozkoreneným podzemkom, z ktorého vyratá ružica podlhovastovajcovitých kučeravých prízemných listov a 10-30 cm vysoký stvol s okolíkom voňavých žltých kvetov v rozličných odtieňoch. Plody sú jednopuzdrové tobolky. U nás sa vyskytujú vo viacerých plemenách a navzájom skrížených odrodách, ktoré kvitnú v čase od apríla do mája. Medonosné.
Výskyt
Rastú na lúkach a poľanách, v hájoch a listnatých lesoch, medzi krovím a inde.
Ceruzkou si nakresli sklenený pohár, ale môžeš kľudne aj inú vázičku, ktorú doma používate na kvietky. Potom nakresli prvosienky. Priznám sa, že som zabudla odfotiť ceruzkou nakreslený obrázok. Ďalej začni vodovými farbami maľovať kvety a nakoniec pohár, alebo vázičku. 
Nemusíš maľovať vodovými farbami. Môžeš kresliť aj farbičkami.

    

Toto výtvarné cvičenie nevyžaduje od vás presnosť ale skôr predstavivosť fantáziu a odvahu. Prvosienky si môžete urobiť tak ako vy chcete. 
Tak sa pustite do práce deti, uvoľnite si ruky a hrajte sa. Určite sa vám podaria pekné obrázky.